A féléves tanulmányi-kutatási beszámoló és munkaterv elkészítésére vonatkozó szabályok

* 1. A féléves tanulmányi-kutatási beszámoló és munkaterv elkészítésének célja a doktoranduszok és a témavezető közötti érdemi szakmai kapcsolat segítése és dokumentálása, a kutatási kreditek megítéléséhez szükséges információk rögzítése, valamint a programigazgatók részére információs nyomkövetés.
  2. Beadás: elektronikus formában, a megadott felületen rögzítve. Elháríthatatlan akadály esetén – a fenti határidő előtt és a kért új határidő megjelölésével – a programigazgatótól írásban engedélyt kell kérni a halasztásra. A hallgatói jogviszonyt szüneteltetőknek nem kötelező a munkaterv beadása, de nyomatékosan ajánlott.
  3. Tartalmi követelmények:
     1. A beszámolóban térjen ki arra, hogy a beszámolási időszakban milyen egyéni vagy szervezett tanulmányokat és/vagy a tervezett értekezés témájának keresését, kutatási tervének előkészítését, az értekezés megírását szolgáló kutatásokat folytatott.
     2. Jelölje meg a további tanulmányok, illetve kutatás témakörét, a feldolgozott irodalmat, s az annak alapján készített írásos dokumentumokat.
     3. [[1]](#footnote-1)Térjen ki külön az elért dokumentált eredményekre (kutatási beszámoló, tanulmány, konferencia-előadás, publikáció).
     4. Értékelje röviden, hol tart a tervezett disszertáció kutatási tervének, ill. az értekezés tervezetének az elkészítési folyamatában, mikorra várható annak befejezése. Jelezze azt is, ha olyan tárgyi vagy személyi problémákba ütközött, amelyek elhárításához segítségre, tanácsra van a szüksége. Külön térjen ki az oktatási, illetve publikációs tevékenységekre.
     5. Célszerű a jelen Szabályzatban használt tevékenységformákhoz való igazodás.
  4. A munkaterv összeállításánál is a kutatási beszámolók előzőkben vázolt követelményeit kell szem előtt tartani. Tehát minél konkrétabban meg kell határozni, hogy az elkövetkező félév során milyen tanulmányokat, kutatást tervez, milyen időbeli ütemezésben, milyen dokumentálható, számonkérhető eredményekkel.

1. [↑](#footnote-ref-1)